दिल्ली में आज 100वां टेस्ट खेले रहे है चेतेश्वर; जानिए उन्हें क्यों कहते हैं भारतीय टेस्ट बैटिंग की बैक बोन
Cheteshwar Pujara Records And Statistics; How many Test matches played by Cheteshwar Pujara? What records does Pujara hold? शरीर पर 11 चोट झेलकर सिडनी टेस्ट ड्रॉ कराया था
भारतीय टेस्ट बैटिंग की बैक बोन चेतेश्वर पुजारा शुक्रवार को करियर का 100वां टेस्ट खेल रहे हैं। पुजारा दुनिया के उन चुनिंदा क्रिकेटर्स में शुमार हैं, जिन्हें टेस्ट स्पेशलिस्ट का तमगा प्राप्त है। 35 साल के पुजारा परफेक्ट क्रिकेट बुक के शॉट्स के लिए भी जाने जाते हैं।
वे 'आर्ट ऑफ हिटिंग' के इस दौर में 'आर्ट ऑफ लिविंग' की कला को संभाले हुए हैं। शांत स्वभाव की छवि के साथ क्रिकेट फैंस के दिलों में राज करने वाले पुजारा की क्रिकेट जर्नी उतार-चढ़ाव भरी रही है। 17 साल की उम्र में मां को खो देने का गम हो, या फिर 2009 में करियर खतरे में डालने वाली हैमस्ट्रिंग बोन इंजरी। पुजारा संकट की हर घड़ी में धैर्य के साथ डटे रहे, जैसे वे विकेट पर क्रिकेट की हर परिस्थिति में डटे रहते हैं।
इस स्टोरी में आप द न्यू वॉल ऑफ इंडिया चेतेश्वर के नन्हें पुजारी से पुजारा बनने की कहानी जानेंगे...
पहले देखिए 100 से ज्यादा टेस्ट खेलने का मुकाम हासिल करने वाले भारतीय क्रिकेटर्स की सूची 
अब चलते हैं पुजारा के बचपन की ओर...
10 मिनट पूजा करने के बाद मिलता था वीडियो गेम 
जन्म 25 जनवरी 1988 को राजकोट के एक हिंदू ब्राह्मण परिवार में जन्मे पुजारा बचपन में खूब वीडियो गेम खेलते थे। ऐसे में उनकी मां रीमा ने पुजारा के सामने शर्त रखी कि अगर वह 10 मिनट तक पूजा करेगा तो वह उसे वीडियो गेम खेलने देंगी। वीडियो गेम खेलने की चाह में नन्हें पुजारा हर रोज पूजा करने लग गए।
चाचा भी रणजी खिलाड़ी, पिता पहले कोच
पुजारा के पिता अरविंद और मां रीमा ने जल्दी ही अपने बेटे की प्रतिभा को पहचान लिया। 8 साल की छोटी-सी उम्र में अपने पिता से क्रिकेट का कखग..सीखा। अरविंद कोच के रूप में बहुत सख्त थे। थोड़ी-सी गलती होने पर सबके सामने डांट पड़ती थी। पुजारा के चाचा बिपिन भी सौराष्ट्र की ओर से रणजी खेल चुके हैं।
17 साल की उम्र में सिर से उठा मां का आंचल
पुजारा 17 साल के थे, जब उनके सिर से मां का आंचल उठ गया। 2005 में वे अंडर-19 का मैच खेल कर लौटे। पुजारा ने अपनी मां रीमा को फोन पर कहा कि पिताजी को लेने के लिए राजकोट बस स्टैंड भेज दें, लेकिन इस युवा को बस स्टैंड में पिता की जगह एक रिश्तेदार मिला, जिसने उन्हें बताया कि आपकी मां का निधन हो चुका है। इसी साल पुजारा ने रणजी डेब्यू किया।
2009 में टूटी हैमस्ट्रिंग बोन, शाहरुख खान ने मदद की
2009 में साउथ अफ्रीका में इंडियन प्रीमियर लीग में कोलकाता नाइट राइडर्स की ओर से खेलते हुए पुजारा की हैमस्ट्रिंग बोन टूट गई। ऐसे में परिवार वाले उन्हें राजकोट लाना चाहते थे, लेकिन टीम के मालिक शाहरुख ने पुजारा के परिजनों से बात की और उन्हें साउथ अफ्रीका में पुजारा की सर्जरी कराने के लिए राजी किया। शाहरुख का तर्क था कि रग्बी खिलाड़ियों को इस तरह की चोट लगती है और वहां के डॉक्टर इसकी सर्जरी अच्छे से करते हैं। शाहरुख ने पुजारा के पिता का पासपोर्ट बनाया और उन्हें साउथ अफ्रीका ले गए।
लक्ष्मण की गैरमौजूदगी में टेस्ट क्रिकेट में दस्तक दी
करीब 13 साल पहले 2010 में पुजारा ने बेंगलुरु में ऑस्ट्रेलिया के खिलाफ टेस्ट क्रिकेट में दस्तक दी। सीरीज के दूसरे मुकाबले की चौथी पारी में भारत को 200 से ज्यादा रनों का लक्ष्य मिला था और भारत ने 17 रन पर वीरेंद्र सहवाग का विकेट गंवा दिया था।
सीरीज के पहले मुकाबले की चौथी पारी में 73 रन की क्लासिकल पारी खेलकर टीम को जीत दिलाने वाले VVS लक्ष्मण भी उस मैच में नहीं खेल रहे थे। वे चोटिल थे। ऐसे में कप्तान महेंद्र सिंह धोनी ने टीम को बचाने का जिम्मा युवा पुजारा को दिया, जबकि वे इस मुकाबले की पहली पारी में महज 4 रन ही बना सके थे। उसके बावजूद धोनी बैटिंग ऑर्डर में बदलाव करते हुए पुजारा को राहुल द्रविड़ की जगह नंबर-3 पर उतारा।
पुजारा ने भी कप्तान को निराश नहीं किया और 72 रनों की पारी खेलकर टेस्ट क्रिकेट में दस्तक दी। भारत ने वह मैच 7 विकेट से जीता।
खुद को द्रविड़ का विकल्प साबित किया
पुजारा ने अपने दमदार डिफेंस के दम पर खुद को द्रविड़ के विकल्प के तौर पर साबित किया और धीरे-धीरे नंबर-3 पर अपनी जगह पक्की कर ली। 99 टेस्ट में उन्होंने कई यादगार पारियां खेलीं।
अब ग्राफिक में देखिए पुजारा की यादगार पारियां...
आगे पढ़िए पुजारा के बल्ले से निकली 5 यादगार पारियां...
सिडनी के बाद ब्रिसबेन टेस्ट में भी पुजारा ने कई गेंदें खेल और एक एंड संभाला। उन्होंने पहली पारी में 94 बॉल पर 25 और दूसरी पारी में 211 बॉल पर 56 रन बनाए। उनकी पारियों ने पंत का कॉन्फिडेंस बढ़ाया। जिसके सहारे भारत ने टेस्ट मैच जीता और ऑस्ट्रेलिया में लगातार दूसरी बार टेस्ट सीरीज जीतने का कारनामा किया।
क्रिकेट से जुड़ी ये खबर भी पढ़ें...
क्रिकेटर पृथ्वी शॉ से हाथापाई करने वाली लड़की गिरफ्तार : सेल्फी को लेकर बीच सड़क हुआ विवाद; शॉ पर आरोप- बेसबॉल बैट से हमला किया
टीम इंडिया से बाहर चल रहे क्रिकेटर पृथ्वी शॉ का एक वीडियो वायरल हो रहा है। जिसमें शॉ एक लड़की से बेसबॉल बैट छीनते नजर आ रहे हैं। वहीं, उस लड़की का साथी शॉ का वीडियो बनाते दिख रहा है। लड़की और उसके साथी ने आरोप लगाया है कि शॉ और उनके दोस्तों ने डांस क्लब में उनके साथ मारपीट की। फिर बाहर बेसबॉल बैट से हमला किया। पढ़ें पूरी खबर